pythainlp/thai-wiki-dataset-v4 huggingface dataset:
ความเคลื่อนคลาดจากการชักตัวอย่าง

ในสถิติศาสตร์ ความเคลื่อนคลาดจากการชักตัวอย่าง
จะเกิดเมื่อลักษณะทางสถิติของกลุ่มประชากรหนึ่ง ได้ประเมินจากเซตย่อยคือตัวอย่างของกลุ่มประชากรนั้น
เนื่องจากตัวอย่างไม่ได้รวมสมาชิกทั้งหมดจากกลุ่มประชากร 
ค่าสถิติที่ได้ เช่น ค่าเฉลี่ยและ quantile โดยทั่วไป ก็จะต่างจากค่าสถิติของกลุ่มประชากรทั้งหมด
ยกตัวอย่างเช่น ถ้าวัดความสูงของคน 1,000 คนจากประเทศที่มีประชากรล้านคน ความสูงเฉลี่ยของคนพันคนปกติจะไม่เท่ากับค่าเฉลี่ยของคนล้านคนในประเทศ
เพราะการชักตัวอย่างปกติจะทำเพื่อกำหนดค่าสถิติของกลุ่มประชากรทั้งหมด ความต่างระหว่างค่าที่ได้จากตัวอย่างและค่าตามความเป็นจริง จะจัดว่า ความเคลื่อนคลาดจากการชักตัวอย่าง
แม้ปกติจะไม่สามารถรู้ค่าที่แม่นยำของความเคลื่อนคลาดจากการชักตัวอย่าง เพราะไม่รู้ค่าสถิติของกลุ่มประชากรทั้งหมด
แต่บ่อยครั้งก็สามารถประมาณโดยจำลองความน่าจะเป็น (probabilistic modeling) ของตัวอย่าง 
เชิงอรรถและอ้างอิง.
<templatestyles src="Reflist/styles.css" />
นอร์มานดียา — เนมาน

นอร์มานดียา — เนมาน  เป็นภาพยนตร์เรื่องยาวแนวชีวิตและสงครามร่วมมือกันระหว่างสหภาพโซเวียต และ ฝรั่งเศส กำกับโดย Jean Dréville อำนวยการสร้างโดย Alexandre Kamenka ภาพยนตร์เล่าเรื่องราวเกี่ยวกับหน่วยนอร์ม็องดี - เนมาน หน่วยรบทางอากาศของกองทัพฝรั่งเศสเสรีที่ปฏิบัติงานในสหภาพโซเวียตระหว่างแนวรบด้านตะวันออก ในช่วงสงครามโลกครั้งที่สอง ภาพยนตร์เข้าฉายที่ฝรั่งเศสในวันที่ 24 กุมภาพันธ์ 1960 และที่สหภาพโซเวียตในวันที่ 9 มีนาคม ปีเดียวกัน
สังคมศึกษา

สังคมศึกษา  เป็นศาสตร์บูรณาการทางด้านสังคมศาสตร์ และมนุษยศาสตร์ รวมทั้งประวัติศาสตร์ ภูมิศาสตร์ เศรษฐศาสตร์ รัฐศาสตร์และศาสตร์อื่นๆ ที่เกี่ยวข้อง โดยนักการศึกษาชาวอเมริกันเป็นผู้คิดค้นและให้นิยามของสังคมศึกษาเป็นครั้งแรกในคริสต์ศตวรรษที่ 20 ซึ่งมีจุดมุ่งหมายให้ผู้เรียนมีความรู้ ความเข้าใจเกี่ยวกับการดำรงชีวิตของมนุษย์ การมีปฏิสัมพันธ์ระหว่างผู้คนและระหว่างคนกับสิ่งแวดล้อม รวมไปถึงการรู้จักอดทน อดกลั้น ยอมรับความแตกต่างระหว่างบุคคล อันจะส่งผลให้ผู้เรียนสามารถดำรงชีวิตในสังคมได้อย่างมีความสุข เป็นพลเมืองที่ดีของประเทศและโลกต่อไป
ไคลี เจนเนอร์

ไคลี คริสเตน เจนเนอร์ (เกิด 10 สิงหาคม ค.ศ. 1997) เป็นผู้มีชื่อเสียงจากรายการเรียลลิตี นางแบบ นักลงทุน สาวสังคม และผู้มีชื่อเสียงทางบริการเครือข่ายสังคม เธอแสดงในรายการเรียลลิตีช่อง อี! ที่ชื่อรายการ "Keeping Up with the Kardashians" กับครอบครัวคาร์เดเชียน ตั้งแต่ปี 2007 เธอเป็นผู้ก่อตั้งและเจ้าของบริษัทเครื่องสำอางไคลี คอสเมติกส์ เธอเป็นบุคคลที่มีผู้ติดตามมากที่สุดเป็นอันดับห้าบนอินสตาแกรม
ในปี 2012 เธอร่วมงานกับแบรนด์เสื้อผ้าแพ็กสัน ร่วมกับพี่สาวเธอ เคนดัลล์ ใช้ชื่อแบรนด์ "เคนดัลแอนด์ไคลี" (Kendall & Kylie) ในปี 2015 เธอได้เปิดตัวไลน์เครื่องสำอางของตัวเองชื่อว่า Kylie Lip Kits ซึ่งเปลี่ยนชื่อเป็น Kylie Cosmetics ในปีถัดมา และออกแอปพลิเคชันที่ได้รับความนิยมอันดับ 1 บนไอจูนส์
ในปี 2014 และ 2015 นิตยสาร "ไทม์" ให้พี่น้องตระกูลเจนเนอร์อยู่ในรายชื่อวัยรุ่นที่มีอิทธิพลที่สุดของโลก โดยพวกเธอถือได้ว่ามีอิทธิพลในหมู่วัยรุ่นบนบริการเครือข่ายสังคม ในปี 2018 เธอมีผู้ติดตามบนอินสตาแกรมมากกว่า 100 ล้านบัญชี เธอติดใน 10 อันดับแรกของผู้ติดตามมากที่สุด ในปี 2017 เจนเนอร์ติดอยู่ในรายชื่อบุคคลดัง 100 คนของนิตยสาร "ฟอบส์" และเป็นคนที่อายุน้อยที่สุดที่ติดอยู่ในรายชื่อนี้
เบาจืด

เบาจืด (DI) เป็นภาวะที่มีลักษณะปริมาณปัสสาวะมาก เจือจาง และความกระหายน้ำเพิ่มขึ้น ผู้ป่วยอาจมีปริมาณปัสสาวะได้มากถึง 20 ลิตรต่อวัน แม้ผู้ป่วยจะลดการกินของเหลวแล้วร่างกายก็จะยังไม่สามารถทำปัสสาวะให้เข้มข้นขึ้นได้ ต่างจากคนปกติที่เมื่อลดการกินของเหลว (เช่น หิวน้ำ) ปัสสาวะจะเข้มข้น ภาวะแทรกซ้อนอาจได้แก่ ภาวะขาดน้ำหรือชัก
มีเบาจืด 4 ชนิดแบ่งตามสาเหตุ เบาจืดเหตุสมอง (central DI) เนื่องจากขาดฮอร์โมนเวโซเพรสซิน (ฮอร์โมนต้านการขับปัสสาวะ) อาจเกิดจากความเสียหายต่อไฮโปทาลามัสหรือต่อมใต้สมอง หรือกรรมพันธุ์ เบาจืดเหตุไต (nephrogenic DI) เกิดเมื่อไตไม่ตอบสนองอย่างเหมาะสมต่อเวโซเพรสซิน เบาจืดเหตุดื่มน้ำ (Dipsogenic DI) เกิดจากกลไกความกระหายผิดปกติในไฮโปทาลามัส และเบาจืดเหตุตั้งครรภ์ (gestational DI) เกิดเฉพาะเมื่อตั้งครรภ์ การวินิจฉัยมักอาศัยการทดสอบปัสสาวะ การทดสอบเลือดและการทดสอบการขาดน้ำ ส่วนเบาหวานเป็นอีกภาวะหนึ่งที่ไม่เกี่ยวข้องกัน แต่คล้ายกันตรงที่ทั้งสองภาวะต่างทำให้ผู้ป่วยมีปัสสาวะปริมาณมากเหมือนกัน
การรักษาได้แก่การดื่มของเหลวให้เพียงพอเพื่อป้องกันภาวะขาดน้ำ การรักษาอย่างอื่นขึ้นอยู่กับชนิดของเบาจืด ในเบาจืดเหตุสมองและเบาจืดเหตุตั้งครรภ์สามารถรักษาได้โดยใช้เดสโมเพรสซิน เบาจืดเหตุไตต้องรักษาตามสาเหตุหรือใช้ยาไทอะไซด์ แอสไพรินหรือไอบูโพรเฟน จำนวนผู้ป่วยเบาจืดรายใหม่มี 3 ใน 100,000 คนต่อปี เบาจืดเหตุสมองโดยทั่วไปจะเริ่มเมื่ออายุ 10 ถึง 20 ปี และพบในชายหญิงเท่า ๆ กัน เบาจืดเหตุไตเริ่มเกิดเมื่อใดก็ได้
วอลเลย์บอลหญิงอินเตอร์เนชันแนลวีทีวี9 บิ่ญเดี่ยนคัพ

วอลเลย์บอลหญิงอินเตอร์เนชันแนลวีทีวี9 บิ่ญเดี่ยนคัพ  หรือเรียกสั้นๆว่า วีทีวี บิ่ญเดี่ยนคัพ ("") เป็นการแข่งวอลเลย์บอลหญิงนานาชาติ จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม วีทีวี9 และบิ่ญเดี่ยนล็องอาน การแข่งขันก่อตั้งขึ้นในปี ค.ศ. 2006
ผู้เล่นทรงคุณค่า.
<templatestyles src="Col-begin/styles.css"/>
มิลลี บ็อบบี บราวน์

มิลลี บ็อบบี บราวน์ (เกิดวันที่ 19 กุมภาพันธ์ พ.ศ. 2547 เป็นนักแสดง, นางแบบ และโปรดิวเซอร์ภาพยนตร์หญิงชาวอังกฤษ พ.ศ. 2561 เธอติดอันดับผู้ทรงอิทธิพล 100 คน ของนิตยสารไทม์ และได้รับเลือกให้เป็นทูตสันถวไมตรียูนิเซฟที่อายุน้อยที่สุดในตอนนั้น มิลลีเป็นที่รู้จักในบท "อิเลฟเวน/เจน ฮอปเปอร์" จากละครโทรทัศน์บันเทิงคดีแนววิทยาศาสตร์เรื่อง "สเตรนเจอร์ ธิงส์"
ประวัติ.
มิลลี บ็อบบี บราวน์เกิดเมื่อวันที่ 19 กุมภาพันธ์ พ.ศ. 2547 ที่มาร์เบยา แคว้นอันดาลูซิอา ประเทศสเปน เป็นบุตรคนที่ 3 จากทั้งหมด 4 คนของโรเบิร์ต และเคลลี บราวน์ ซึ่งทั้งคู่เป็นชาวอังกฤษ เธอเกิดมาพร้อมกับสูญเสียการได้ยินบางส่วนในหูขวาของเธอ ขณะหูซ้ายของเธอได้ยินเสียงแค่ข้างเดียวเท่านั้น ต่อมาครอบครัวย้ายได้มาอยู่ที่บอร์นมัท สหราชอาณาจักร เมื่อเธออายุได้ 4 ขวบ หลังจากนั้นครอบครัวได้มาอยู่ที่ออร์แลนโด รัฐฟลอริดา สหรัฐ เมื่อเธออายุ 8 ขวบ
ชีวิตในวงการบันเทิง.
เธอเข้าสู่วงการบันเทิงครั้งแรกในปี พ.ศ. 2556 จากละครโทรทัศน์เรื่อง กาลครั้งหนึ่ง ณ ดินแดนมหัศจรรย์ โดยรับบทเป็น อลิซ (ตอนเด็ก) ต่อมาในปี พ.ศ. 2557 เธอได้แสดงละครโทรทัศน์เรื่อง "อินทรูเดอส์"
เธอประสบความสำเร็จในปี พ.ศ. 2559 จากละครโทรทัศน์เรื่อง "สเตรนเจอร์ ธิงส์" ในบท "อีเลฟเวน" ซึ่งเป็นตัวละครหลักของเรื่อง จนได้รับรางวัลต่าง ๆ เช่น "รางวัลแซทเทิร์น สาขานักแสดงหญิงยอดเยี่ยม", "รางวัลสมาคมนักแสดงภาพยนตร์และโทรทัศน์" ฯลฯ
ชีวิตส่วนตัว.
ปัจจุบันบราวน์อาศัยอยู่ที่เมืองลอสแอนเจลิส สหรัฐอเมริกา และกำลังคบหาดูใจกับนักแสดงหนุ่ม เจค บอนโจวี บุตรชายของ จอน บอน โจวี นักดนตรีและนักร้องนำวง บอนโจวี ตั้งแต่ปี พ.ศ. 2564 ในเดือนเมษายน พ.ศ. 2566 เธอยืนยันว่าหมั้นหมายกับบอนโจวี และทั้งคู่ได้แต่งงานกันในเดือนพฤษภาคม พ.ศ. 2567 นอกจากนี้เธอยังเป็นลูกสะใภ้ของจอน บอนโจวี อีกด้วย
เธอกำลังศึกษาเป็นนักศึกษาออนไลน์ที่ มหาวิทยาลัยเพอร์ดู ที่กำลังศึกษาเรื่องสุขภาพและการบริการมนุษย์ ตั้งแต่เดือนสิงหาคม พ.ศ. 2565 ส่วนด้านกีฬาของเธอ บราวน์เป็นแฟนบอลผู้สนับสนุนของสโมสรฟุตบอลลิเวอร์พูล
วิเทหะ

วิเทหะ  หรือ มิถิลา  เป็นราชอาณาจักรโบราณในประเทศอินเดียสมัยพระเวท ซึ่งรุ่งเรืองขึ้นในรัชสมัยของพระเจ้าชนก มีดินแดนซึ่งปัจจุบันได้แก่ภาคมิถิลากินอาณาบริเวณทางเหนือและตะวันออกของรัฐพิหาร ประเทศอินเดีย กับตะวันออกของที่ราบตะราอี ประเทศเนปาล
ประวัติ.
ปลายสมัยพระเวท (ราว 1100–500 ปีก่อนคริสตกาล) รัฐวิเทหะได้เป็นหนึ่งในศูนย์กลางหลักทางการเมืองและวัฒนธรรมแห่งเอเชียใต้ พร้อมด้วยรัฐกุรุและรัฐปัญจาละ
วรรณกรรมสมัยพระเวทตอนปลาย เช่น "พราหมณะ" และ "พฤหทารัณยกอุปนิษัท" กล่าวว่า พระเจ้าชนกเป็นกษัตริย์นักปราชญ์แห่งวิเทหะ มีพระเกียรติยศเลื่องลือเพราะเหตุที่ได้ทรงอุปถัมภ์วัฒนธรรมและปรัชญาพระเวท ราชสำนักของพระองค์เป็นศูนย์กลางแห่งภูมิปัญญาเพราะอุดมด้วยฤษี ที่มีชื่อเสียงเช่น ฤษียาชญวัลกยะ 
ภูมิภาคและวัฒนธรรมของรัฐวิเทหะยังมักปรากฏในวรรณกรรมฮินดู เช่น กล่าวถึงแนวคิดเรื่องราชวงศ์กษัตริย์ และประเพณีการมีกษัตริย์นักปราชญ์ผู้ประพฤติสันยาสะ เรื่องทำนองเดียวกันยังพบในงานเขียนทางฮินดู พุทธ และเชน ที่เหลือรอดอยู่ในปัจจุบัน ทำให้น่าเชื่อว่า ประเพณีสันยาสะน่าจะมีมาก่อนพุทธกาล และนับถือแพร่หลายในรัฐอื่น ๆ ทั่วอินเดียนอกเหนือไปจากวิเทหะด้วย เช่น รัฐปัญจาละ รัฐกลิงคะ และรัฐกันธาระ ศาสนาเชนยังถือว่า พระเจ้าเนมิราชแห่งวิเทหะเป็นตีรถังกรองค์ที่ 21 จากทั้งหมด 24 องค์
รัฐวิเทหะยังปรากฏในมหากาพย์สันสกฤต เช่น "มหาภารตะ" และ "รามายณะ" เรื่องหลังนี้กล่าวว่า สีดาเป็นเจ้าหญิงแห่งรัฐวิเทหะ และสมรสกับพระรามแห่งรัฐโกศลเพื่อเกี่ยวดองระหว่างสองรัฐ
สันนิษฐานว่า เมืองหลวงของรัฐวิเทหะอาจได้แก่ เมืองชนกปุระในประเทศเนปาลปัจจุบัน หรือเมืองพาลีราชคฒในเขตมธุพนี รัฐพิหาร ประเทศอินเดียปัจจุบัน
เมื่อสิ้นสมัยพระเวท รัฐวิเทหะน่าจะได้กลายเป็นส่วนหนึ่งของรัฐวัชชี และภายหลังก็ตกเป็นของรัฐมคธ
กลุบอาเมริกา

กลุบอาเมริกา  เป็นสโมสรฟุตบอลของประเทศเม็กซิโก ตั้งอยู่ที่กรุงเม็กซิโกซิตี ก่อตั้งเมื่อวันที่ 12 ตุลาคม ค.ศ. 1916 ปัจจุบันกำลังลงเล่นอยู่ในลิกา เอเมเอกิส
ชนะเลิศ (12) - shared record: 1965–66, 1970–71, 1975–76, 1983–84, 1984–85, Prode-1985, 1987–88, 1988–89, Verano 2002, Clausura 2005, Clausura 2013, Apertura 2014
ชนะเลิศ (5) - shared record: 1953–54, 1954–55, 1963–64, 1964–65, 1973–74
ชนะเลิศ (5): 1955, 1976, 1988, 1989, 2005
เจ พัก

พัก เจ-ฮย็อง (เกิด 15 กันยายน พ.ศ. 2535) หรือ เจ พัก (Jae Park) หรือชื่อในวงการคือ เจ  เป็นนักดนตรี นักร้อง นักเขียนเพลง และนักแต่งเพลงชาวเกาหลีใต้-อเมริกัน รู้จักกันเป็นอย่างดีในฐานะนักร้องนำ มือกีตาร์วงร็อคเกาหลีใต้เดย์ซิกซ์ ก่อนเข้าร่วมเดย์ซิกซ์เขามีชื่อเสียงในเกาหลีใต้ในฐานะหนึ่งในผู้เข้าแข่งขัน 6 คนสุดท้ายในซีซันแรกของการแข่งขันร้องเพลง"เคป็อปสตาร์
ประวัติ.
ชีวิตช่วงแรก.
พัค เจ-ฮย็อง เกิดเมื่อวันที่ 15 กันยายน ค.ศ. 1992 ที่บัวโนสไอเรส, ประเทศอาร์เจนตินา เขาได้ย้ายไปยังลองบีช (รัฐแคลิฟอร์เนีย) เขาจบการศึกษาจากโรงเรียนมัธยมเซอร์ริทอร์ส (Cerritos High School) และต่อมาได้เข้าศึกษาคณะรัฐศาสตร์ที่มหาวิทยาลัยรัฐแคลิฟอร์เนีย ลองบีช (California State University, Long Beach) จนกว่าจะผ่านการออดิชันเบื้องต้นสำหรับเคป๊อป สตาร์ (K-POP Star) และได้ย้ายไปอยู่ที่ประเทศเกาหลีใต้
แม้ว่าเขาจะถูกตัดออกจากซีรีส์ในวันที่ 1 เมษายน 2012 ในฐานะผู้เข้ารอบหกคนสุดท้าย
เมื่อวันที่ 28 มิถุนายน ค.ศ. 2016 เขาได้ทำหน้าที่เป็นพิธีกรรายการอารีรัง ทีวี (ArirangTV) ของ อาฟเตอร์สกูลคลับ (After School Club) ร่วมกับพัก จี-มิน และเควิน วู วงยู-คิส
เจ พัก ยังอัปโหลดวิดีโอของเขาลงในเว็บไซต์ยูทูบส่วนตัวชื่อ JaeSix อีกด้วย
ชนก

ชนก  เป็นกษัตริย์แห่งรัฐวิเทหะซึ่งตั้งอยู่ระหว่างฝั่งตะวันออกของแม่น้ำคัณฑกี ฝั่งตะวันตกของแม่น้ำมหานันทา และฝั่งเหนือของแม่น้ำคงคา
พระองค์ทรงได้รับยกย่องว่า เป็นแบบอย่างของกษัตริย์ที่ไม่ยึดติดกับลาภยศศฤงคาร แม้จะทรงครองความมั่งคั่งและสุขสบายมากยิ่งก็ตาม พระองค์ยังสนพระทัยในปรัชญาทางจิตวิญญาณ และไม่ผูกพันพระองค์กับมายาคติทางโลก เอกสารโบราณระบุว่า พระองค์ทรงมีปฏิสัมพันธ์กับนักพรตนักบวชมากมาย เช่น อัษฏาวกระ และสุลาภะ วรรณกรรมระบุว่า พระองค์มีพระธิดาบุญธรรมนามว่า สีดา นอกจากนี้ เมืองชนกปุระในประเทศเนปาลปัจจุบันตั้งชื่อตามพระนามของพระองค์
ในวรรณกรรมสมัยพระเวท.
วรรณกรรมสมัยพระเวทตอนปลาย เช่น "ศตปถพราหมณะ" และ "พฤหทารัณยกอุปนิษัท" ระบุว่า มีกษัตริย์นักปราชญ์พระองค์หนึ่งครองรัฐวิเทหะในราวศตวรรษที่ 7 ก่อนคริสตกาล มีพระนามว่า ชนก มีพระเกียรติยศเลื่องลือเพราะเหตุที่ได้ทรงอุปถัมภ์วัฒนธรรมและปรัชญาพระเวท ราชสำนักของพระองค์เป็นศูนย์กลางแห่งภูมิปัญญาเพราะอุดมด้วยฤษี ที่มีชื่อเสียงเช่น ฤษียาชญวัลกยะ ในรัชกาลของพระองค์ รัฐวิเทหะได้เป็นศูนย์กลางหลักทางการเมืองและวัฒนธรรมแห่งอนุทวีปอินเดีย
ในวรรณกรรม.
ในวรรณกรรมเรื่อง "รามายณะ" สีดา เจ้าหญิงแห่งรัฐวิเทหะ และมเหสีของพระรามแห่งรัฐโกศล มีพระบิดานามว่า ชนก ส่วน "อัษฏาวกรคีตา" ระบุถึงปฏิสัมพันธ์ของพระองค์กับนักพรตอัษฎาวกระ
เซนคามานิสเคน

ชีวประวัติ.
พระองค์ทรงอภิเษกสมรสกับพระนางนาซัลซา และมีพระราชโอรสด้วยกันสองพระองค์คือ เจ้าชายอันลามานิและเจ้าชายแอสเพลตา พระราชโอรสทั้งสองพระองค์ได้ขึ้นมาปกครองภายหลังการสิ้นพระชนม์ของพระองค์ โดยปกครองที่เมืองนาปาตา ปิรามิดของพระองค์คือ Nu.3 ในนูริ
รูปสลักของพระองค์ได้ถูกฝังหรือถูกซ่อนในท้องที่บริเวณเจเบล บาร์กัล เพราะเนื่องจากการเข้าโจมตีอาณาจักรคุช โดยฟาโรห์พซัมเตกที่ 2 ใน 592 ปีก่อนคริสตกาล และได้ค้นพบสฟิงซ์ที่ได้สลักพระนามของพระองค์ไว้ และยังมีสิ่งของที่สลักพระนามของพระองค์ที่เมืองเมโรอี ซึ่งแสดงให้เห็นว่าพระองค์ได้ให้ความสำคัญกับสถานที่แห่งนี้ ซึ่งจะเป็นเมืองหลวงทางการเมืองของอาณาจักรคุช ภายหลังจากการเข้าโจมตีเมืองนาปาตาของฟาโรห์พซัมเตกที่ 2 ใน 492 ปีก่อนคริสตกาล
อันลามานิ

ภายให้การปกครองของพระองค์, อาณาจักรคุชได้เริ่มฟื้นฟูอำนาจขึ้น. พระองค์เป็นพระราชโอรสของกษัตริย์เซนคามานิสเคน และเป็นพระเชษฐาของกษัตริย์แอสเพลตา
พระองค์ได้ใช้พระนามเฉกเช่นเดียวกันกับฟาโรห์แห่งอียิปต์
รัชกาล.
พระองค์เป็นที่รู้จักกันดีจากหินสลักที่พบในวิหารที่กาวา หินสลักได้บันทึกการมาเยือนเมืองกาวาของพระนางนาซัลซา พระมารดาของพระองค์ เพื่อมาเข้าร่วมพิธีราชาภิเษกอย่างเป็นทางการของพระองค์ในฐานะกษัตริย์ นอกจากนี้ยังได้บันทึกการตัดสินใจของพระองค์เพื่อให้พระขนิษฐาทั้งสี่พระองค์เป็นผู้เล่นซิสตรัมในวิหารแห่งอามุนที่เจเบล บาร์กัล
รูปแกะสลักหินแกรนิตสองรูปนี้ถูกพบในเจเบล บาร์กัล ขณะที่สิ่งของที่สลักพระนามของพระองค์ที่พบที่เมืองเมโรอี หนึ่งในรูปปั้นในปัจจุบันตั้งอยู่ในพิพิธภัณฑสถานแห่งชาติคาร์ทูม, ซูดาน) ในขณะรูปปั้นอื่น ๆ (สูง 12 ฟุต) อยู่ในพิพิธภัณฑ์ศิลปะบอสตัน พระองค์ถูกฝังอยู่ในปิรามิด Nu. 6 ในนูริ ในหลุมฝังศพของพระองค์มีห้องโถงขนาดใหญ่ตกแต่งด้วยตำราทางศาสนาและโลงศพหินของพระองค์
ใน 592 ปีก่อนคริสตศักราช ภายใต้การปกครองของพระอนุชาของพระองค์กษัตริย์แอสเพลตา อาณาจักรคุชได้ถูกรุกรานโดยชาวอียิปต์นำโดยฟาโรห์พซัมเตกที่ 2 ซึ่งทำให้เมืองนาปาตาได้รับความเสียหาย
จำนวนพาลินโดรม

ตัวเลขพาลินโดรม  คือตัวเลขที่ดูจากหลังไปหน้าก็ได้โดยมีค่าเท่าเดิม เช่น 16461 มีสูตรคิด คือ ยกตัวเลขจำนวนเต็มขึ้นมา เช่น 38 แล้วนำไปบวกกับตัวเลขอ่านย้อนกลับ คือ 83 จะได้ว่า 38 + 83 = 121 ซึ่งเป็นเลขพาลินโดรม (แบบบวกแค่ครั้งเดียว)
ในทางคณิตศาสตร์พาลินโดรม เป็นจานวนนับที่เมื่อเขียนเลขโดดเรียงย้อนกลับจากหลังไปหน้าหรือจากขวาไปซ้าย แล้วได้จำนวนเดิม เช่น 8, 22, 101 ,919 ,818 ,717 และ 252
มิสทัวริซึมควีนไทยแลนด์ 2017

มิสทัวริซึมควีนไทยแลนด์ 2017 เป็นการประกวดมิสทัวริซึมควีนไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 13 กรกฎาคม พ.ศ. 2560 ณ แจ้งวัฒนะฮอลล์ เซ็นทรัลพลาซาแจ้งวัฒนะ, ประเทศไทย โดยผู้ชนะการประกวดในครั้งนี้ คือ ฉัตรทิรา มิชาส์ ซึ่งจะได้เป็นตัวแทนประเทศไทยเข้าร่วมประกวดมิสทัวริซึมควีนอินเตอร์เนชันแนล 2018
ผู้เข้าประกวด.
25 ผู้เข้าประกวดที่ได้รับการยืนยัน:
แหล่งข้อมูลอื่น.
<templatestyles src="Reflist/styles.css" />
สินทรัพย์ดิจิทัล

สินทรัพย์ดิจิทัล  โดยเนื้อหาสาระแล้ว ได้แก่ สิ่งใด ๆ ที่อยู่ในรูปแบบฐานสอง (binary format) และมาพร้อมกับสิทธิที่จะใช้งานสิ่งนั้นได้ ข้อมูลที่ปราศจากสิทธิดังกล่าวไม่นับเป็นสินทรัพย์ สินทรัพย์ดิจิทัลนั้นรวมถึงแต่ไม่จำกัดเพียงสิ่งดังต่อไปนี้ คือ เอกสารดิจิทัล, เนื้อหาที่ได้ยินได้ (audible content), ภาพยนตร์, และข้อมูลดิจิทัลอื่น ๆ ที่เกี่ยวข้อง ซึ่งกำลังอยู่ในการหมุนเวียน หรือซึ่งได้เก็บหรือจะได้รับการเก็บไว้ในอุปกรณ์ดิจิทัล เช่น คอมพิวเตอร์ส่วนบุคคล, แล็ปท็อป, เครื่องเล่นสื่อแบบพกพา, แท็บเล็ต, อุปกรณ์เก็บข้อมูล, อุปกรณ์โทรคมนาคม, หรืออุปกรณ์อื่นใดที่มีหรือจะมีขึ้นเมื่อเทคโนโลยีก้าวหน้าไปถึงขั้นที่รองรับการผลิตสิ่งใหม่ ๆ ซึ่งสามารถบรรจุสินทรัพย์ดิจิทัลได้ ไม่ว่าใครจะเป็นเจ้าของอุปกรณ์ที่บรรจุสินทรัพย์ดิจิทัลนั้นก็ตาม
ฝ่ายตรวจการ

ฝ่ายตรวจการ  สมัยราชวงศ์หมิง (ค.ศ. 1368–1644) และราชวงศ์ชิง (ค.ศ. 1644–1912) เรียก โตวฉาเยฺวี่ยน ("ฝ่ายตรวจการทั่วไป") สมัยก่อนหน้าเรียก ยฺวี่ฉื่อไถ ("หออาลักษณ์หลวง") เป็นหน่วยงานราชการชั้นสูงในจักรวรรดิจีน ตั้งขึ้นครั้งแรกในช่วงราชวงศ์ฉิน (221–207 ปีก่อนคริสตกาล)
ในช่วงราชวงศ์ยฺเหวียนของมองโกล (ค.ศ. 1271–1368) ฝ่ายตรวจการมีบทบาทแข็งขันอย่างยิ่ง ครั้นราชวงศ์หมิง ฝ่ายตรวจการกลายเป็นส่วนหนึ่งของระบบราชการที่มีการรวมศูนย์กลาง มีสถานะเทียบเท่ากระทรวงทั้งหกและสภากลาโหมทั้งห้า ขึ้นตรงต่อองค์จักรพรรดิ
ฝ่ายตรวจการแบ่งออกเป็นสามฝ่าย เรียกว่า "เยฺวี่ยน" (院) คือ
มิสอินเตอร์เนชันแนลไทยแลนด์ 2015

มิสอินเตอร์เนชันแนลไทยแลนด์ 2015 เป็นการประกวดมิสอินเตอร์เนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 19 กันยายน พ.ศ. 2558 ณ ศูนย์นิทรรศการและการประชุมไบเทค บางนา, ประเทศไทย โดยผู้ชนะการประกวดในครั้งนี้ คือ ศศิ สินทวี ซึ่งจะได้เป็นตัวแทนประเทศไทยเข้าร่วมประกวดมิสอินเตอร์เนชันแนล 2015
ผู้เข้าประกวด.
12 ผู้เข้าประกวดที่ได้รับการยืนยัน:
หมายเหตุ: ผู้เข้าประกวดทั้ง 12 คน ถ้าไม่ได้ประกาศเข้ารอบ 3 คนสุดท้ายถือว่าเป็นรองชนะเลิศ เหมือนกับตำแหน่งรองที่ประกาศเข้ารอบ 3
ดับเบิลยูเอเอสพี-104บี

ดับเบิลยูเอเอสพี-104บี  เป็นดาวเคราะห์นอกระบบจำพวกดาวพฤหัสบดีร้อนที่โคจรรอบดาวฤกษ์ดับเบิลยูเอเอสพี-104 ดาวเคราะห์ดวงนี้เป็นดาวเคราะห์ที่ดำที่สุดเท่าที่เคยค้นพบ ดาวเคราะห์ดวงนี้ถูกพบใน พ.ศ. 2557 ในการค้นพบครั้งแรกมันถูกคิดว่าผิวของมันสามารถดูดซับแสงได้ 60% แต่จากการศึกษาของมหาวิทยาลัยคีลใน พ.ศ. 2561 แสดงให้เห็นว่าผิวของมันดูดซับแสงได้มากกว่า 97% เนื่องบรรยากาศของมันมีโซเดียมและโพแทสเซียมอยู่อย่างหนาแน่น
ความดำ.
ดับเบิลยูเอเอสพี-104บีได้รับการยอมรับจากนักวิจัยว่ามันเป็นหนึ่งหนึ่งในดาวเคราะห์นอกระบบที่ดำที่สุดเท่าที่ค้นพบ พ.ศ. 2561 นักวิทยาศาสตร์จากมหาวิทยาลัยคีลได้กล่าวว่าผิวของมันดูดซับแสงได้มากกว่า 97% เพราะมีโซเดียมและโพแทสเซียมจำนวนมากบนชั้นบรรยากาศ หนังสือพิมพ์หกหน้าที่แผยแพร่ในหอสมุดมหาวิทยาลัยคอร์เนลล์อธิบายเกี่ยวกับดาวเคราะห์นอกระบบดวงนี้ว่า "ดำกว่าถ่าน" และเห็นด้วยกับคำที่ว่า "หนึ่งในดาวเคราะห์ที่สะท้อนแสงน้อยที่สุดเท่าที่พบในปัจจุบัน" มีการพิจารณาว่ามีดาวเคราะห์อีกสองดวงที่ดำกว่าดับเบิลยูเอเอสพี-104บี คือทีอาร์อีเอส-2บีและดับเบิลยูเอเอสพี-12บี แสงดาวของมันถูกนำไปเปรียบเทียบกับดับเบิลยูเอเอสพี-12บีเพราะดับเบิลยูเอเอสพี-12บีสามารถดูดซับแสงได้ 94%
ลักษณะ.
ขนาด รัศมีและอุณหภูมิ.
ดับเบิลยูเอเอสพี-104บีมีขนาดใกล้เคียงกับดาวพฤหัสบดีโดยมีมวลมากกว่า 1.272 เท่าและมีรัศมีมากกว่า 1.137 เท่า มีความหนาแน่นต่ำเนื่องจากส่วนมากประกอบด้วยก๊าซ
วงโคจรและดาวฤกษ์.
ดับเบิลยูเอเอสพี-104บีเป็นดาวเคราะห์นอกระบบที่รู้จักเพียงดวงเดียวที่หมุนรอบดาวฤกษ์ดับเบิลยูเอเอสพี-104 ซึ่งเป็นดาวฤกษ์ที่มีอายุ 3 พันล้านปีและเป็นดาวฤกษ์ประเภทG8 ดับเบิลยูเอเอสพี-104บีใช้เวลา 2 วันในการโคจรรอบดาวฤกษ์ที่อยู่ห่างจากมัน 2.6 ล้านไมล์ มีรัศมีวงโคจรที่ 0.02918 AU มันอยู่ในกลุ่มดาวสิงโตและห่างจากดวงอาทิตย์ประมาณ 466 ปีแสง
ทอล์ก-กะ-เทย

ทอล์ก-กะ-เทยส์ เป็นรายการโทรทัศน์ประเภทวาไรตี้ทอล์กโชว์ ผลิตโดยจีเอ็มเอ็มทีวี โดยมี นิติ ชัยชิตาทร เป็นพิธีกรผู้ดำเนินรายการ ปัจจุบันออกอากาศทุกวันเสาร์ เวลา 22:30 ทางจีเอ็มเอ็ม 25
ประวัติ.
ทอล์ก-กะ-เทย เริ่มออกอากาศครั้งแรกเมื่อวันที่ 1 พฤศจิกายน พ.ศ. 2558 ในชื่อ ทอล์ก-กะ-เทย Tonight ทุกวันอาทิตย์ ทางช่องจีเอ็มเอ็ม 25 โดยเคยออกอากาศซ้ำทางช่องแบงแชนแนล ในวันพฤหัสบดีของสัปดาห์ถัดมา (รีรันตอนแรกวันที่ 5 พฤศจิกายน พ.ศ. 2558) และได้ออกอากาศซ้ำเป็นครั้งสุดท้ายเมื่อวันที่ 24 ธันวาคม พ.ศ. 2558 ซึ่งเป็น 1 สัปดาห์ก่อนที่ช่องแบงแชนแนลจะยุติการออกอากาศ (31 ธันวาคม พ.ศ. 2558) 
เมื่อวันที่ 24 มิถุนายน พ.ศ. 2561 ทอล์ก-กะ-เทย Tonight ได้ออกอากาศตอนสุดท้ายทางช่องจีเอ็มเอ็ม 25 และจะย้ายไปออกอากาศทางช่องวัน 31 ในรูปแบบโฉมใหม่ด้วยแนวคิด "A little laugh makes a lot of love." พร้อมกับเปลี่ยนชื่อรายการเป็น "ทอล์ก-กะ-เทย One Night" เริ่มวันที่ 18 กรกฎาคม พ.ศ. 2561</small>
เมื่อวันที่ 21 ธันวาคม พ.ศ. 2562 ทอล์ก-กะ-เทย One Night ได้ออกอากาศทางช่องวัน 31 เป็นตอนสุดท้าย และจะย้ายกลับมาออกอากาศอีกครั้งทางจีเอ็มเอ็ม 25พร้อมกับเปลี่ยนชื่อรายการอีกครั้งเป็น ทอล์ก-กะ-เทย เริ่มวันที่ 11 มกราคม พ.ศ. 2563
ชื่อรูปแบบและช่วงต่าง ๆ ของรายการ.
รูปแบบของรายการคือวาไรตี้ทอล์กโชว์ที่แบ่งออกเป็นหลายช่วง โดยมีช่วงพูดคุยกับแขกรับเชิญเป็นช่วงหลักในทุกสัปดาห์ และมีช่วงพิเศษต่าง ๆ ที่มักไม่ซ้ำกันในแต่ละสัปดาห์ ดังนี้
เป็นช่วงเวลาในการพูดคุยกับกลุ่มแขกรับเชิญที่เปลี่ยนไปในแต่ละสัปดาห์ ด้วยบรรยากาศที่เป็นกันเองมากขึ้นบนโซฟาในห้องส่ง ซึ่งแขกรับเชิญในกลุ่มนั้นอาจเคยรู้จักกันหรืออาจไม่เคยร่วมงานกันมาก่อน โดยปกติแล้วแขกรับเชิญของช่วงนี้จะยังอยู่ต่อในช่วงอื่น ๆ ของรายการ 
เป็นช่วงที่มีรูปแบบไม่แน่นอน จะเปลี่ยนไปตามความคิดและความต้องการของพิธีกร 
เป็นข่วงเล่าข่าวสารต่าง ๆ ในช่วงไม่กี่สัปดาห์ก่อนหน้า ทั้งที่เกิดขึ้นในประเทศไทยและต่างประเทศในรูปแบบของพิธีกรที่มีสอดแทรกมุขตลกชวนขำขัน โดยอาจมีบุคคลที่เป็นข่าวมาปรากฏตัวให้สัมภาษณ์กับพิธีกรอีกด้วย
เป็นช่วงการไปเยี่ยมหอของนักศึกษาของมหาวิทยาลัยต่าง ๆ โดยไปสัมภาษณ์สภาพความเป็นอยู่ และให้นักศึกษาลองทำอาหารเมนูน่าอร่อยร่วมกับพิธีกร
เป็นช่วงที่นำเพลงฮิตเก่ามาขับร้องโดยศิลปินหน้าใหม่ ไม่ว่าจะเป็นศิลปินจาก เดอะวอยซ์ไทยแลนด์, เดอะสตาร์ ค้นฟ้าคว้าดาว และ ทรู อะคาเดมี่ แฟนเทเชีย เพื่อให้ผู้ชมยุคสมัยใหม่ที่ไม่เคยได้ฟังได้รู้จัก และชวนให้ผู้ชมที่รู้จักอยู่แล้วได้ย้อนรำลึกถึงเพลงนั้น ๆ
เป็นช่วงแจ้งข่าวสารต่าง ๆ ทั้งที่เกี่ยวข้องและไม่เกี่ยวข้องกับรายการ โดยมักจะเป็นข่าวสารเกี่ยวกับสินค้าหรือการจัดงานของผู้สนับสนุนรายการ
เป็นข่วงแจ้งข่าวสารหรือโฆษณาต่าง ๆ ที่ไม่เกี่ยวข้องกับรายการเช่นเดียวกับช่วงข่าวธุรกิจเธอ แต่มีความแตกต่างที่ในช่วงนี้เนื้อหาทุกอย่างจะถูกเผยแพร่ในเวลาเพียงแค่ 30 วินาที
เป็นช่วงพิเศษเนื่องในโอกาสต่าง ๆ ปกติมักจะมาแทนช่วงทั้งหมดของรายการในสัปดาห์นั้น ๆ โดยช่วง Special ที่เคยออกอากาศมาแล้ว ได้แก่ ครบรอบ 1 ปี ตอนที่ 50, POMPAM's FAVORITE SISTERS ตอนที่ 95, POMPAM's FAVORITE MEN ตอนที่ 105 และคู่บุญหนุนนาย (Tonight ตอนที่ 106, One Night ตอนที่ 25)
สโมสรวอลเลย์บอลเซนิตเซนต์ปีเตอส์เบิร์ก

เซนิตเซนต์ปีเตอส์เบิร์ก  เป็นสโมสรวอลเลย์บอลอาชีพตั้งอยู่ในเซนต์ปีเตอส์เบิร์ก, ประเทศรัสเซีย มีผู้สนับสนุนหลักคือกัซปรอม โดยสโมสรได้รับการก่อตั้งขึ้นใน ค.ศ. 2017 เป็นส่วนหนึ่งของสโมสรฟุตบอลเซนิต และเข้าแข่งขันในซูเปอร์ลีกเป็นครั้งแรกในฤดูกาล 2017-18 ซึ่งจบอันดับที่ 5 ในฤดูกาลปกติ และนัดสุดท้ายในรอบรองชนะเลิศได้พบกับเซนิต-คาซาน
เกียรติประวัติ.
การแข่งขันภายในประเทศ
การแข่งขันระดับนานาชาติ
สโมสรฟุตบอลโจโฮร์ดารุลตักซิม

สโมสรฟุตบอลโจโฮร์ดารุลตักซิม  เป็นสโมสรฟุตบอลอาชีพของประเทศมาเลเซีย ตั้งอยู่ที่โจโฮร์บะฮ์รูในรัฐยะโฮร์ ปัจจุบันกำลังลงเล่นอยู่ในมาเลเซียซูเปอร์ลีก
ในอดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ โชคทวี พรหมรัตน์
 "ณ วันที่ 16 กุมภาพันธ์ 2025"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
แอสเพลตา

แอสเพลตา เป็นกษัตริย์แห่งอาณาจักรคุช ซึ่งปกครองระหว่างประมาณ 600 ถึง 580 ปีก่อนคริสตกาล พระองค์ใช้พระนามเช่นเดียวกันกับฟาโรห์แห่งอียิปต์
ชีวประวัติ.
พระองค์เป็นพระราชโอรสของกษัตริย์เซนคามานิสเคนกับพระนางนาซัลซา และพระองค์ยังเป็นพระอนุชาและเป็นผู้สืบทอดอำนาจต่อจากกษัตริย์อันลามานิ โดยพระองค์ได้ถูกสันนิฐานว่ามีพระมเหสีหลายพระองค์รวมถึง พระนางเฮนุตตาเคบิต (ฝังอยู่ในพีระมิด นูริ 28), เวเกมาเล (ฝังอยู่ในพีระมิด นูริ 40), อาซาตา (ฝังอยู่ในพีระมิด นูริ 42), อาร์ตาฮา (ฝังอยู่ในพีระมิด นูริ 58) และพระองค์อาจจะอภิเษกสมรสกับพระขนิษฐานามว่า มาดิเกน
รัชกาล.
ตามบันทึกของพระองค์ กษัตริย์แอสเพลตาได้รับเลือกให้เป็นผู้ปกครองโดยเหล่านักบวชและทหาร และพระองค์ปกครองอยู่ที่เมืองนาปาตา และอีกบันทึก ซึ่งอาจจะมาจากรัชสมัยของพระองค์ ได้บันทึกไว้ว่า เหล่ากลุ่มนักบวชถูกประหารชีวิต ซึ่งน่าจะเป็นเรื่องการก่อการกบฎ และใน 592 ปีก่อนคริสตกาล อาณาจักรคุชได้ถูกทหารชาวอียิปต์เข้ามารุกรานนำโดยฟาโรห์พซัมเตกที่ 2 เพราะกษัตริย์แอสเพลตาอาจจะเป็นภัยคุกคามต่ออำนาจของอียิปต์ โดยเข้าไปทำลายและขับไล่ชาวเมืองนาปาตา และทำให้นักประวัติศาสตร์บางคนคิดว่าการโจมตีเมืองนาปาตาครั้งนี้ ทำให้กษัตริย์แอสเพลตาตัดสินใจย้ายเมืองหลวงของอาณาจักรคุชจากเมืองนาปาตาไปยังเมืองเมโรอี ซึ่งจะปลอดภัยจากการรุกราน
สุสาน.
สุสานฝังพระศพของกษัตริย์แอสเพลตาอยู่ที่นูริ และเป็นสุสานที่มีขนาดใหญ่เป็นอันดับที่สองในนูริ สุสานของพระองค์ได้ถูกขุดค้นพบโดย George A. Reisner ในปี พ.ศ. 2459 และค้นพบวัตถุโบราณหลายชิ้นในสุสาน และส่วนใหญ่จะอยู่ที่พิพิธภัณฑ์วิจิตรศิลป์ในบอสตัน และได้ค้นพบพระราชวังที่สร้างขึ้นในรัชสมัยของพระองค์และพระเชษฐาของพระองค์ในปี พ.ศ. 2463
การเคลื่อนลงตามความชัน

การเคลื่อนลงตามความชัน (gradient descent) เป็นขั้นตอนวิธีที่ใช้หาค่าที่เหมาะสมที่สุดให้กับฟังก์ชั่นที่กำหนดขึ้นมา โดยขั้นตอนวิธีนี้ใช้การวนหาค่าที่ทำให้ค่าต่ำสุดจากการคำนวณจากความชันที่จุดที่เราอยู่แล้วพยายามเดินทางไปทางตรงข้ามกับความชันที่คำนวณขึ้นมา 
ขั้นตอนการทำงาน.
โดยค่า 𝛼 คือค่าการลู่เข้า ยิ่งมีค่ามากจะยิ่งลู่เข้าเร็ว แต่ถ้ามากเกินไป การอัปเดตครั้งถัดไปจะทำให้ค่า <math>x</math> มีค่ามากเกินไปจนลู่ออกไปถึงอนันต์ก็ได้
ความซับซ้อนในการทำงาน.
ความซับซ้อนของขั้นตอนวิธีการเคลื่อนลงตามความชันมีค่าเท่ากับ Big(O) = O(n) 
ตัวอย่างการเขียนโปรแกรม.
จากตัวอย่างข้างต้น เราสามารถเขียนโปรแกรมภาษา Python เพื่อหาค่า <math>x</math> ที่ทำให้ <math>f(x) = x^2 - 4 x</math> มีค่าต่ำที่สุดโดยใช้ขั้นตอนวิธีการเคลื่อนลงตามความชันได้ดังนี้
 def gradient(x, n_iter, alpha):
 J = []
 def compute_cost(x):
 ฟังก์ชันที่เราต้องการทำให้มีค่าต่ำที่สุด
 J = x ** 2 - 4 * x
 return J
 def compute_grad(x):
 ฟังก์ชันคำนวณหาความชันเมื่อได้รับค่า x
 grad = 2 * x - 4
 return grad
 # n_iter เป็นจำนวนครั้งที่เราอัปเดตค่า x จนไปถึงจุดต่ำที่สุด
 for i in range(n_iter):
 x = x - alpha * compute_grad(x)
 J.append(compute_cost(x)) 
 return x, J[-1]
นอกจากจะใช้วิธีการทั่วไปแล้ว เรายังสามารถใช้ไลบรารี่ Pytorch (เวอร์ชัน 0.4.1) ร่วมกับ autograd เพื่อคำนวณหาค่า <math>x</math> ที่ทำให้ <math>f(x) = x^2 - 4 x</math> มีค่าต่ำที่สุดได้เช่นกัน โดย autograd สามารถประมาณความชันได้โดยที่เราไม่ต้องคำนวณหาความชันของฟังก์ชันด้วยตัวเอง
import torch
x = 10 * torch.ones(1)
x.requires_grad_(True) # ตั้งค่าให้ x สามารถคำนวณหา gradient ได้
out = torch.sum(x * x - 4 * x) # cost function
print(x) # สมมติค่าเริ่มต้นที่ x = 10
alpha = 0.02
for _ in range(1000):
 out.backward(retain_graph=True) # calculate gradient using
 x.data.sub_(alpha * x.grad.data) # x = x - alpha * f'(x)
 x.grad.data.zero_ # setting gradient back to zero again
print(x) # สุดท้ายแล้วจะได้ค่า x = 2 ที่ทำให้ฟังก์ชันมีค่าต่ำที่สุด
นาวาเอก

นาวาเอก (คำย่อ: น.อ.) เป็นยศทางกองทัพเรือที่ถูกใช้สำหรับราชนาวีที่มีการพูดภาษาอังกฤษมากที่สุด เมื่อเทียบกับกองทัพบกยศนี้เทียบได้กับยศพันเอก และเทียบกับกองทัพอากาศจะได้ยศนาวาอากาศเอก ในรหัสยศเนโท ยศนาวาเอกจะใช้รหัส OF-5 แม้ทางกองทัพสหรัฐจะใช้เป็นรหัสยศ O-6
บางครั้งถูกเรียกชื่อยศนี้ว่า "ship-of-the-line captain" (เช่น ฝรั่งเศส, อาร์เจนตินา, สเปน), "captain of sea and war" (เช่น โปรตุเกส), "captain at sea" (เช่น เยอรมนี, เนเธอร์แลนด์) และ "captain of the first rank" (รัสเซีย)
ทัพเรือทะเลดำ

ทัพเรือทะเลดำ ("Chernomorsky flot") เป็นกองเรือของกองทัพเรือรัสเซีย ในทะเลดำ, ทะเลเมดิเตอร์เรเนียน และ ทะเลอะซอฟ
เจ้าชายโปติออมกินทรงสถาปนาทัพเรือทะเลดำขึ้นในวันที่ 13 พฤษภาคม 1783 กองเรือได้ถูกโอนเปลี่ยนยังสหพันธ์สาธารณรัฐสังคมนิยมโซเวียตรัสเซีย ต่อมาคือ สหภาพโซเวียต ในปี 1922 โดยเป็นส่วนหนึ่งของกองทัพเรือโซเวียต หลังจากการล่มสลายของสหภาพโซเวียตในเดือน ธันวาคม 1991 ทัพเรือทะเลดำและเรือส่วนใหญ่ได้ถูกโอนเปลี่ยนยังสหพันธรัฐรัสเซีย
กองบัญชาการและที่ตั้งหลักอย่างเป็นทางการของทัพเรือทะเลดำตั้งอยู่ในเมืองเซวัสโตปอล ซึ่งเป็นส่วนหนึ่งของประเทศยูเครน "โดยนิตินัย" แต่เป็นส่วนหนึ่งของประเทศรัสเซีย "โดยพฤตินัย" ส่วนที่เหลือของกองเรือและยานพาหนะจะอยู่ในสถานที่ต่าง ๆ บนทะเลดำ และ ทะเลอะซอฟ เช่น ดินแดนครัสโนดาร์, แคว้นรอสตอฟ และ ไครเมีย ผู้บัญชาการทัพเรือทะเลดำคนปัจจุปันคือ พลเรือเอก Aleksandr Vitko โดยเขาดำรงตำแหน่งมาตั้งแต่เดือนเมษายน 2013
มิสออลเนชันส์

มิสออลเนชันส์  เป็นการประกวดนางงามระดับนานาชาติที่จัดขึ้นไม่สม่ำเสมอตั้งแต่ปี ค.ศ. 1989.
History.
การประกวดนี้ก่อตั้งขึ้นโดยชาร์ลี ซี ในปี ค.ศ. 1989 โดยการแข่งขันไม่ได้เน้นเพียงแค่ความงามเท่านั้น แต่ยังให้ความสำคัญกับความกล้าหาญและความมุ่งมั่นของผู้เข้าประกวดในการสร้างความเปลี่ยนแปลง จุดมุ่งหมายของการประกวดคือการเปิดโอกาสให้ผู้หญิงจากทั่วโลกได้มาพบปะ สร้างความสัมพันธ์กับผู้หญิงคนอื่น ๆ ที่ต้องการสร้างผลกระทบเชิงบวกต่อชุมชนของตนเอง. การประกวดยังมุ่งส่งเสริมการท่องเที่ยวเชิงนิเวศและการตระหนักรู้ด้านสิ่งแวดล้อมอีกด้วย. การแข่งขันจัดขึ้นครั้งแรกที่กรุงเทพมหานคร, ประเทศไทย. การประกวดเริ่มต้นด้วยประเด็นถกเถียง เมื่อคริสเตน โรเบิร์ตส์ จากประเทศนิวซีแลนด์ ซึ่งเป็นผู้ชนะคนแรก ถูกปลดตำแหน่งในเวลาต่อมา เนื่องจากพฤติกรรมส่วนตัวและการไม่ปฏิบัติตามหน้าที่หลังการประกวด. การประกวดมิสออลเนชันส์ ครั้งที่สองจัดขึ้นในปี ค.ศ. 1990 ที่กรุงกัวลาลัมเปอร์, ประเทศมาเลเซีย.
การประกวดไม่ได้จัดขึ้นอีกเลยจนถึงปี ค.ศ. 2010 เมื่ออเล็กซ์ หลิวได้นำการประกวดกลับมาจัดใหม่อีกครั้ง. ดิอาน่า คูบาโซวา จากประเทศลัตเวียเป็นผู้ชนะการประกวด และการประกวดจัดขึ้นที่เมืองหนานจิง, ประเทศจีน. หลังจากนั้น การประกวดได้จัดขึ้นอีกในปี 2011, 2012, 2014, 2015, 2016, 2017 และ 2019.
มิสบีชอินเตอร์เนชันแนลไทยแลนด์

มิสบีชอินเตอร์เนชันแนลไทยแลนด์  เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2554 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสบิกินี่อินเตอร์เนชันแนล 2011
ตัวแทนในการประกวดระดับนานาชาติ.
สัญลักษณ์สี#เปลี่ยนทาง
ทัพเรือบอลติก

ทัพเรือบอลติก  เป็นกองเรือของกองทัพเรือรัสเซีย ในทะเลบอลติก
ทัพเรือบอลติก สถาปนาขึ้นในวันที่ 18 พฤษภาคม 1703 โดยจักรพรรดิปีเตอร์มหาราช โดยเป็นส่วนหนึ่งของกองทัพเรือจักรวรรดิรัสเซีย ทัพเรือบอลติกเป็นองค์กรของกองทัพเรือรัสเซียที่เก่าแก่ที่สุด กองเรือได้ถูกโอนเปลี่ยนยังสหพันธ์สาธารณรัฐสังคมนิยมโซเวียตรัสเซีย และต่อมาคือ สหภาพโซเวียต ในปี 1922 โดยเป็นส่วนหนึ่งของกองทัพเรือโซเวียต ทัพเรือยังเป็นที่รู้จักในชื่อของ ดวัจดืยครัสโนซนามิออนนืยบัลตีสกีโฟลต์  เนื่องจากในช่วงยุคโซเวียตทัพเรือบอลติกได้รับเครื่องอิสริยาภรณ์ธงแดง 2 ครั้ง หลังจากการล่มสลายของสหภาพโซเวียตในเดือน ธันวาคม 1991 ทัพเรือบอลติกได้ถูกโอนเปลี่ยนยังสหพันธรัฐรัสเซีย โดยกลับไปใช้ชื่อเดิมในฐานะเป็นส่วนหนึ่งของกองทัพเรือรัสเซีย
กองบัญชาการของทัพเรือบอลติกตั้งอยู่ในเมืองคาลีนินกราด ซึ่งฐานทัพหลักตั้งอยู่ในเมืองบัลตีสค์ โดยทั้งสองอยู่ในแคว้นคาลีนินกราด และมีฐานทัพอื่นตั้งอยู่ในเมืองโครนสตัดต์, เซนต์ปีเตอร์สเบิร์ก ในอ่าวฟินแลนด์
แชสตี บาเลสเตรอส

แชสตี้ โรส บาเลสเตรอส (เกิดวันที่ 3 มกราคม ค.ศ. 1981) หรือ แชสตี้ บาเลสเตรอส  เธอเป็นนักแสดงชาวแคนาดา และเธอมีบรรพบุรุษเป็นชาวฟิลิปปินส์ด้วย ผลงานเด่นๆของเธอคือเรื่อง "Smallville", "Supernatural", "Psych", "Sanctuary", "Ray Donovan", "The Ranch" และ "How I Met Your Mother"
ดี-ฮีป

เป็นการคิดค้นโดย Johnson (ปี 1975) D- Heap, D-ary Heap, m-ary Heap หรือ k-ary Heap คือ Heap ที่มี children node ไม่เกิน d node ซึ่งลำดับความสำคัญของแต่ละโหนดสูงกว่าลำดับความสำคัญของ children node
Code D-ary Heap.
class D_aryHeap:
 def __init__(self, d):
 self.items = []
 self.d = d
 def size(self):
 return len(self.items)
 def parent(self, i):
 return (i - 1)//self.d
 def child(self, index, position):
 return index*self.d + (position + 1)
 def get(self, i):
 return self.items[i]
 def get_max(self):
 if self.size == 0:
 return None
 return self.items[0]
 def extract_max(self):
 if self.size == 0:
 return None
 largest = self.get_max
 self.items[0] = self.items[-1]
 del self.items[-1]
 self.max_heapify(0)
 return largest
 def max_heapify(self, i):
 largest = i
 for j in range(self.d):
 c = self.child(i, j)
 if (c < self.size and self.get(c) > self.get(largest)):
 largest = c
 if (largest != i):
 self.swap(largest, i)
 self.max_heapify(largest)
 
 def swap(self, i, j):
 self.items[i], self.items[j] = self.items[j], self.items[i]
 def insert(self, key):
 index = self.size
 self.items.append(key)
 while (index != 0):
 p = self.parent(index)
 if self.get(p) < self.get(index):
 self.swap(p, index)
 index = p
 return self.items
 def show(self):
 return self.items[:]
Testcase D-ary Heap.
from daryheap2 import *
def test_case1:
 d=3
 dheap=D_aryHeap(d)
 dheap.insert(2)
 dheap.insert(7)
 dheap.insert(10)
 dheap.insert(1)
 dheap.insert(5)
 dheap.insert(6)
 dheap.insert(8)
 result=[10, 8, 7, 1, 2, 5, 6]
 assert dheap.show==result
def test_case2:
 d=3
 dheap=D_aryHeap(d)
 dheap.insert(2)
 dheap.insert(6)
 dheap.insert(11)
 dheap.insert(8)
 dheap.insert(13)
 dheap.insert(16)
 dheap.insert(4)
 dheap.extract_max
 result=[13, 11, 6, 8, 2, 4]
 assert dheap.show==result
def test_case3:
 d=3
 dheap=D_aryHeap(d)
 dheap.insert(5)
 dheap.insert(9)
 dheap.insert(19)
 dheap.insert(18)
 dheap.insert(25)
 dheap.insert(13)
 dheap.insert(7)
 result=25
 assert dheap.get_max==result
def test_case4:
 d=3
 dheap=D_aryHeap(d)
 dheap.insert(6)
 dheap.insert(9)
 dheap.insert(5)
 dheap.insert(11)
 dheap.insert(31)
 dheap.insert(2)
 dheap.insert(23)
 dheap.insert(1)
 dheap.insert(4)
 result=9
 assert dheap.size==result
def test_case5:
 d = 3
 dheap = D_aryHeap(d)
 dheap.insert(7)
 dheap.insert(14)
 dheap.insert(19)
 dheap.insert(22)
 dheap.insert(1)
 dheap.insert(5)
 dheap.insert(3)
 x=1
 result=7
 assert dheap.get(x)==result
Big-o.
เนื่องจากหากรณีตำแหน่งที่ต้องการ, กรณีหาค่าที่มากที่สุด และกรณีแสดงข้อมูล ไม่มี best case และ worst case เนื่องจากเป็น O(1)
พันธกานต์รัก

พันธกานต์รัก เป็นละครโทรทัศน์แนว โรแมนติก คอมเมดี้ ดราม่า บทประพันธ์โดย ผักบุ้ง บทโทรทัศน์ อภิวัฒน์ เล่าสกุล หรือเล่าเต็ง ผลิตโดย บริษัท ปรากฏการณ์ดี จำกัด กำกับการแสดงโดย ตรัยยุทธ กิ่งภากรณ์ นำแสดงโดย อาทิตย์ ตั้งวิบูลย์พาณิชย์, มุกดา นรินทร์รักษ์, รณเดช วงศาโรจน์, ณัฐรินทร์ สุวรรณเลิศ, ณัฐชา นวลแจ่ม, ปิติพน พรตรีสัตย์ และ สิรินทร์ ก่อเกียรติ ออกอากาศทุกวันจันทร์-อังคาร เวลา 20.15 - 22.25 น. เริ่มตอนแรกวันจันทร์ที่ 30 เมษายน พ.ศ. 2561 ถึงวันอังคารที่ 12 มิถุนายน พ.ศ. 2561 ต่อจากละครเรื่อง "เสน่หามายา"
อาทิตย์ ตั้งวิบูลย์พาณิชย์ และมุกดา นรินทร์รักษ์ กลับมาแสดงคู่กันอีกครั้งหลังจากเคยแสดงร่วมกันในละครเรื่อง "ขมิ้นกับปูน" ตอนแรกมีเรตติ้งทั่วประเทศ 4.6 ละครออกฉายเวลาเดียวกับ "ลิขิตรัก" ของช่อง 3 นำแสดงโดยณเดชน์ คูกิมิยะ และอุรัสยา เสปอร์บันด์ แต่เรตติ้งละคร "พันธกานต์รัก" สามารถทำได้ดีกว่า
การชักตัวอย่างเรซัฟวาร์

Reservoir sampling เป็นกลุ่มของอัลกอริทึมแบบสุ่ม สำหรับการสุ่มเลือกตัวอย่าง "k" จากรายการ "S" ที่มี "n" รายการ โดยที่ "n" เป็นจำนวนที่มากหรือไม่ทราบค่า โดยปกติ "n" มีขนาดใหญ่พอที่ไม่พอดีกับหน่วยความจำหลัก ตัวอย่างเช่นรายการข้อความค้นหาใน Google และ Facebook
ดังนั้นเราจึงรับอาร์เรย์ขนาดใหญ่ของตัวเลข (เพื่อให้ง่ายขึ้น) และเราจำเป็นต้องเขียนฟังก์ชันที่มีประสิทธิภาพเพื่อสุ่มเลือกหมายเลข k ที่ 1 <= k <= n ให้อาร์เรย์อินพุตเป็น stream[]
วิธีง่ายๆคือการสร้างอาร์เรย์ reservoir[] ขนาดสูงสุด k สุ่มเลือกรายการจาก stream[0..n-1] ทีละรายการ หากรายการที่เลือกไม่ได้เลือกไว้ก่อนหน้านี้ แล้วใส่ไว้ใน reservoir[] หากต้องการตรวจสอบว่ามีการเลือกรายการก่อนหน้าหรือไม่ เราจำเป็นต้องค้นหารายการใน reservoir[]
ความซับซ้อนของเวลาของขั้นตอนนี้จะเป็น O(k)² อาจมีค่ามากถ้า k มีขนาดใหญ่ นอกจากนี้ยังไม่ได้ผลถ้าอินพุทอยู่ในรูปแบบของสตรีม
สามารถแก้ไขได้ในเวลา O(n) โซลูชันนี้เหมาะกับการป้อนข้อมูลในรูปแบบของสตรีม
ตัวอย่าง : Sample size 10.
สมมติว่าเราเห็นลำดับรายการหนึ่งทีละรายการ เราต้องการที่จะเก็บสิบรายการในหน่วยความจำ และเราต้องการให้พวกเขาได้รับเลือกโดยสุ่มจากลำดับ ถ้าเราทราบจำนวนรวมของรายการ (n) จากนั้นการแก้ปัญหาจะเป็นเรื่องง่าย: เลือกดัชนีที่แตกต่างกันสิบรายการระหว่าง 1 ถึง n กับความน่าจะเป็นเท่ากันและเก็บ i-th ไว้ ปัญหาคือเราไม่ทราบ n ล่วงหน้าเสมอ ทางออกที่เป็นไปได้คือ
เก็บสิบรายการแรกไว้ในหน่วยความจำ
เมื่อรายการที่ i-th มาถึง (for i > 10):
ดังนั้น:
Reservoir with Random Sort.
อัลกอริธึมเรซัฟวาร์แบบง่ายๆสามารถออกแบบโดยใช้การจัดเรียงแบบสุ่ม และดำเนินการโดยใช้โครงสร้างข้อมูลคิวลำดับความสำคัญ อัลกอริทึมนี้กำหนดจำนวนสุ่มเป็นคีย์แต่ละรายการและเก็บรักษา k รายการที่มีค่าต่ำสุดสำหรับคีย์ ในสาระสำคัญนี้เทียบเท่ากับการกำหนดหมายเลขสุ่มให้แต่ละรายการเป็นคีย์ การเรียงลำดับรายการโดยใช้คีย์เหล่านี้และรับรายการ k ด้านบน เวลาทำงานที่แย่ที่สุดของอัลกอริทึมคือ O(n log k) ขณะที่เวลาที่ดีที่สุดคือ O(n) 
 S is a stream of items to sample, R will contain the result
 S.Current returns current item in stream
 S.Next advances stream to next position
 max-priority-queue supports:
 Count -> number of items in priority queue
 Maximum -> returns maximum key value of all items
 Extract-Max -> Remove the item with max key
 Insert(key, Item) -> Adds item with specified key
ReservoirSample(S[1..?], R[1..k])
 H = new max-priority-queue
 while S has data
 r = Random(0,1)
 if H.Count < k
 H.Insert(r, S.Current)
 else
 if H.Maximum > r
 H.Extract-Max
 H.Insert(r, S.Current)
 S.Next
ปัญหาถุงกระสอบ

ปัญหาถุงกระสอบ (0/1 Knapsack problem) คือ การเลือกหยิบของใส่ถุงโดยให้มีมูลค่ารวมสูงที่สุด แต่น้ำหนักโดยรวมต้องไม่เกินน้ำหนักที่บรรจุได้ โดยของแต่ละชิ้นจะมีน้ำหนักและมูลค่าแตกต่างกันไป ที่เรียกว่า 0/1 นั้นเพราะเมื่อหยิบของจะเป็นก้อนๆ จะไม่แบ่งย่อยเป็นชิ้นๆ แต่ถ้าแบ่งย่อยได้จะเป็นอีกปัญหาหนึ่ง "(fractional knapsack problem)"
การแก้ปัญหา.
- วิธีที่ตรงไปตรงมาที่สุดคือการไล่ทดลอง หยิบ/ไม่หยิบ ของแต่ละชิ้น แล้วหามูลค่ารวมที่มากที่สุดโดยน้ำหนักรวมไม่เกินที่กำหนด
- การใช้ Dynamic programming เข้ามาเพื่อหลีกเลี่ยงการทำซ้ำๆ โดยสร้าง array K[][]
def knapSack(W, wt, val, n):
 K = , K[i-1][w])
 else:
 K[i][w] = K[i-1][w]
 return K[n][W]
การสร้างเพาเวอร์เซต

ในทฤษฎีการคำนวณและทฤษฎีออโตมาต้าเป็นการสร้างเซตย่อยของเพาเวอร์เซตเป็นวิธีการมาตรฐานสำหรับการแปลงค่าสถานะจำกัดหรือสถานะที่ไม่จำกัดก็ได้ ซึ่งจำเป็นต่อการใช้ในภาษาทางการ เป็นทฤษฎีที่สำคัญเพราะมีการระบุว่า (NFAs) แม้จะมีความยืดหยุ่นเพิ่มเติมแต่ก็ไม่สามารถรับรู้ภาษาใด ๆ ที่ (DFA) บางตัวไม่สามารถรับรู้ได้นอกจากนี้ยังเป็นสิ่งสำคัญในทางปฏิบัติสำหรับการแปลง (NSAs) ที่ง่ายต่อการสร้างให้เป็น(DFAs) ที่มีประสิทธิภาพมากขึ้น อย่างไรก็ตาม หาก (NFA) มี n สถานะ (DFAs) ที่เป็นผล อาจมีสถานะได้ถึง 2 สถานะตัวเลข ฟังก์ชันเลขชี้กำลังที่มีจำนวนมากบางครั้งอาจทำให้การสร้างเป็นไปไม่ได้สำหรับ (NFAs) ที่มีจำนวนมาก การสร้างบางครั้งเรียกว่า Rabin-Scott powerset construction (หรือpowerset construction) เพื่อแยกความแตกต่างจากโครงสร้างที่คล้ายกันสำหรับออโตมาต้าประเภทอื่น ๆ ได้รับการตีพิมพ์เป็นครั้งแรกโดย Michael O. Rabin และ Dana Scott ในปี 1959
การสร้างเพาเวอร์เซต
ในการสร้างเพาเวอร์เซตของสถานะทั้งหมดของ (DFA) คือ เพาเวอร์เซตของ Q ของเซ็ตย่อยที่เป็นไปได้ทั้งหมดของ Q อย่างไรก็ตามหลายสถานะของ (DFA) ที่เป็นผลอาจไม่มีประโยชน์เนื่องจากอาจไม่สามารถเข้าถึงได้จาก สถานะเริ่มต้น อีกทางเลือกหนึ่งของการก่อสร้างสร้างเฉพาะสถานะที่สามารถเข้าถึงได้จริง
ตัวอย่าง
(NFA) ด้านล่างมี 4 สถานะ สถานะ 1 เป็นค่าเริ่มต้นและสถานะ 3 และ 4 เป็นตัวอักษรที่ประกอบด้วย 2 สัญลักษณ์  คือ 0  และ1 และมีการ ε-moves.
สถานะเริ่มต้นของ (DFA) ที่สร้างขึ้นจาก (NFA) นี้คือชุดของสถานะ (NFA) ทั้งหมดที่สามารถเข้าถึงได้จากสถานะ 1 โดยการε-moves นั่นคือชุด {1,2,3} การเปลี่ยนจาก {1,2,3} โดยใช้สัญลักษณ์ป้อน 0 ต้องเป็นไปตามที่ลูกศรจากสถานะ  1 ถึงสถานะ 2 หรือลูกศรจากสถานะ  3 ถึงสถานะ  4. นอกจากนี้สถานะ ทั้ง 2 และสถานะ 4 ยังไม่ได้ ε-movesดังนั้น T ({1,2,3}, 0) = {2,4} และด้วยเหตุผลเดียวกัน (DFA) ที่สร้างขึ้นทั้งหมดจาก (NFA) มีดังที่แสดงด้านล่างในตัวอย่างนี้เราจะเพาเวอร์เซตซึ่งเท่ากับ 2 ยกกำลัง n และ n = 4 ดังนั้นจะเพาเวอร์เซตทั้งหมด 2 ยกกำลัง 4 = 16 สถานะ ซึ่งได้มีสถานะ 5 สถานะที่สามารถเข้าถึงได้จากสถานะเริ่มต้นของ DFA ส่วนที่เหลืออีก 11 วถานะในเพาเวอร์เซตของชุด(NFA)จะไม่สามารถเข้าถึงได้
ตัวอย่างการเขียนโปรแกรม
def Powerset(data):
 result = []
 for i in data:
 newsubsets = [subset + [i] for subset in result]
 result.extend(newsubsets)
 return result
สพล อัศวมั่นคง

สพล อัศวมั่นคง (เกิด 6 ธันวาคม พ.ศ. 2536) ชื่อเล่น เกรท เป็นนักแสดง นายแบบ และพิธีกรชาวไทย อดีตนักแสดงสังกัดช่อง 7 HD ปัจจุบันเซ็นสัญญาเป็นนักแสดงในสังกัด GMM TV
ประวัติ.
เกรท สพล เกิดเมื่อวันที่ 6 ธันวาคม พ.ศ. 2536กรุงเทพมหานคร สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และสำเร็จการศึกษาระดับปริญญาตรีจาก สถาบันเทคโนโลยีนานาชาติสิรินธร มหาวิทยาลัยธรรมศาสตร์ ภาควิชาเทคโนโลยีการจัดการวิศวกรรม 
อาชีพ.
เกรท สพล เคยเป็นเชียร์ลีดเดอร์ธรรมศาสตร์ ในงานฟุตบอลประเพณีจุฬาฯ–ธรรมศาสตร์ ครั้งที่ 70 โดยเขาเริ่มเข้าสู่วงการบันเทิงไทยด้วยการเป็นดีเจคลื่นในวิทยุและได้รับโอกาสเดินประกวดเดินแบบโดยเวทีการประกวด The Cleo Most Eligible Bachelor 2016 และได้รับรางวัลชนะเลิศ หลังจากนั้นเขาได้แสดงใน MVเพลง "หลุมรัก" ของศิลปินวงอินสติงก์ และ เพลง "ไว้ใจ" ของKLEAR ต่อมาเขาได้ร่วมงานกับทางGMM TV มีผลงานแสดงซีรีส์ "รูมอะโลน 2" เป็นที่รู้จักกันในบทบาท "คีย์" และได้รับบทบาท "ป้อง" ในซีรีส์ Bangkok รัก Stories"Bangkok รัก Stories" ในปี 2560 ได้รับโอกาสเข้าร่วมแสดงละครเรื่อง "พ่อยุ่งลุงไม่ว่าง" ในฐานะนักแสดงรับเชิญออกอากาศทางสถานีช่อง 3 ต่อมาในปีเดียวกันเขาได้ลงนามสัญญาในฐานะนักแสดงในสังกัดช่อง 7 HD โดยมีผลงานเรื่องแรกเป็นละครซิตคอม เรื่อง รักหวานบ้านวุ่น และมีผลงานเรื่อยมากับทางช่อง 7 ปัจจุบันได้หมดสัญญากับต้นสังกัดช่อง 7 และเซ็นสัญญาเป็นนักแสดงในสังกัดGMM TV
วิญญาณนิยม

วิญญาณนิยม หรือ คติการนับถือผี (จาก "", "ลมหายใจ, ชีวิต") คือ ความเชื่อทางศาสนาที่ว่า วัตถุสิ่งของ สถานที่ หรือสัตว์ทั้งหลายต่างมีสารัตถะทางจิตวิญญาณ (spiritual essence) ที่เป็นเอกลักษณ์เฉพาะตน
ลัทธิวิญญาณนิยมเชื่อว่าสรรพวัตถุและสรรพสัตว์ (ซึ่งรวมถึง ต้นไม้ ก้อนหิน ลำธาร สภาพอากาศ งานหัตถกรรมของมนุษย์ และแม้แต่คำพูด) ล้วนแต่มีวิญญาณ มีชีวิต หรือมีเจตจำนง (agency) เป็นของตัวเอง ลัทธิวิญญาณนิยมเป็นศาสนาที่เก่าแก่ที่สุดในโลก โดยมีอยู่ก่อนศาสนาจัดตั้งทุกรูปแบบ และถือกันว่าเป็นมุมมอง/ทัศนคติทางจิตวิญญาณ หรือของความเชื่อเหนือธรรมชาติอย่างแรกที่เกิดขึ้นในโลก ซึ่งพบหลักฐานเกี่ยวกับความเชื่อนี้ย้อนหลังไปถึงยุคหินเก่า ซึ่งเป็นสมัยมนุษย์ยังท่องเที่ยวไปตามพื้นที่ต่าง ๆ เพื่อล่าสัตว์ หรือเก็บรวบรวมของป่า และสื่อสารกับจิตวิญญาณของธรรมชาติ ในแง่นี้ความเชื่อแบบศาสนาเชมัน (shaman) หรือลัทธิที่นับถือพ่อมดหมอผีว่าเป็นผู้ที่สื่อสารกับธรรมชาติได้ จึงมีความเกี่ยวข้องและเป็นส่วนหนึ่งของระบบความเชื่อแบบวิญญาณนิยม ในวิชามานุษยวิทยาว่าด้วยศาสนา"วิญญาณนิยม" เป็นคำที่ใช้เพื่อสื่อถึงระบบความเชื่อดั้งเดิมของชาวพื้นเมือง โดยเฉพาะเวลาที่นำไปเปรียบเทียบกับระบบความเชื่อทางจิตวิญญาณ หรือศาสนาจัดตั้งที่เกิดขึ้นภายหลัง เนื่องจากแต่ละวัฒนธรรมจะมีตำนานความเชื่อ นิทานเทพปกรณัม และพิธีกรรมที่แตกต่างกันไป แนวคิด "วิญญาณนิยม" จึงใช้สื่อถึงสายใยความต่อเนื่องในระดับรากฐานของทัศนคติทางจิตวิญญาณ หรือในเรื่องเหนือธรรมชาติของชนพื้นเมือง ที่ไม่ได้รับอิทธิพลจากความคิดความเชื่อ หรือคำสอนของลัทธิที่มาจากภายนอก จนถึงขนาดว่าบางครั้งทัศนคติทางวิญญาณดังกล่าวอาจจะฝังรากลึกลงไปในระบบความเชื่อของชนพื้นเมืองนั้นมาแต่ปฐมกาล จนทำให้ชนพื้นเมืองดังกล่าวไม่มีคำที่ใช้เรียกระบบความเชื่อนั้นในภาษาของตน
ดัชนีเอฟเอ็ม

ดัชนีเอฟเอ็ม (FM-index) คือการนำเอาข้อความที่เกิดจากการสลับที่อย่างมีรูปแบบด้วย Burrows-Wheeler Transform (BWT) มาหาตำแหน่งของตัวอักษรที่เราต้องการ
ขั้นตอนการทำงาน.
1.รับข้อมูลจากการสลับที่ของตัวอักษรจาก BWT ตัวอักษรที่ใส่เข้าไป 
เช่น abaaba จะได้ผลเป็น 
 $abaaba
 a$abaab
 aaba$ab
 aba$aba
 abaaba$
 ba$abaa
 baaba$a
2.ดูคอลัมน์แรกและคอลัมน์สุดท้ายเป็นหลัก
ใช้ตัว $ ในการบอกตำแหน่ง
 0 $abaaba 6 $
 1 a$abaab 5 a$
 2 aaba$ab 2 aaba$
 3 aba$aba 3 aba$
 4 abaaba$ 0 abaaba$
 5 ba$abaa 4 ba$
 6 baaba$a 1 baaba$
3.ใส่ตัวอักษรที่ต้องการหาตำแหน่ง
 เช่น ตำแหน่งของ ab#เปลี่ยนทาง 
 หาแถวที่ขึ้นต้นด้วยตัว a และมี b ต่อท้าย
 $abaaba
 → a$abaab←
 → aaba$ab←
 → aba$aba
 → abaaba$
 ba$abaa
 baaba$a
4.ต้องการหาตำแหน่ง 
 เช่น ตำแหน่งของ a#เปลี่ยนทาง 
 หาแถวที่ขึ้นต้นด้วยตัว ba และมี a ต่อท้าย
 $abaaba
 a$abaab
 aaba$ab
 aba$aba
 abaaba$
 → ba$abaa←
 → baaba$a←
5.ตัดตำแหน่งอื่นออกจะเหลือตำแหน่งที่มีเฉพาะ #เปลี่ยนทาง อยู่ที่ [0,3]
 aba$aba 3 aba$
 abaaba$ 0 abaaba$
ตัวอย่างการเขียนโปรแกรม.
def FM_index(query): 
 def string_search (query, firstCol, bwtString,saArray,countTable,occTable):
 hitSApositions = []
 queryLength = len(query)
 query = list(query)
 initLetter = query.pop
 startOld = min(letter_range_in_string(initLetter,firstCol))
 endOld = max(letter_range_in_string(initLetter,firstCol))
 if queryLength ==1:
 hitSApositions = letter_range_in_string(initLetter,firstCol)
 else:
 i = 2
 while i <= queryLength:
 letter = query.pop
 startOld = letter_LF(letter,startOld,bwtString,saArray,countTable,occTable)
 endOld = letter_LF(letter,endOld,bwtString,saArray,countTable,occTable)
 i+=1
 hitSApositions= [startOld,endOld]
 for i in range(len(hitSApositions)):
 hitSApositions[i]=saArray[hitSApositions[i]]
 return list(set(hitSApositions))
 result = string_search(query, firstCol, bwtString,saArray,countTable,occTable)
 return result
ต้นไม้ 2–3

ในวิทยาการคอมพิวเตอร์ ต้นไม้ 2-3  เป็นโครงสร้างข้อมูลต้นไม้ ซึ่งทุกโหนดที่มี children มี children สอง (2 โหนด) และหนึ่งองค์ประกอบข้อมูลหรือสาม children (3 โหนด) และสององค์ประกอบข้อมูล อ้างอิงจาก Knuth “B – tree ของลำดับที่ 3 คือ 2 – 3 tree” โหนดที่อยู่ด้านนอกของต้นไม้ (leaf nodes) ไม่มี children และ 1 หรือ 2 องค์ประกอบข้อมูล 2 – 3 tree ถูกคิดค้นโดย John Hopcroft ในปี พ.ศ. 2513
2-3 tree มีความสมดุล ซึ่งหมายความว่าด้านขวา, กึ่งกลางและด้านซ้ายแต่ละอันมีข้อมูลเดียวกันหรือใกล้เคียงกับข้อมูลเท่ากัน
คำนิยาม.
โหนดภายในเป็นโหนด 2 ถ้ามีองค์ประกอบข้อมูลและ children สอง
โหนดภายในเป็นโหนด 3 หากมีองค์ประกอบข้อมูลสองชุดและมีลูกสามคน
T เป็น 2-3 tree ถ้าหากมีคำใดข้อหนึ่งต่อไปนี้:
การดำเนินงาน.
ค้นหา.
การค้นหารายการในโครงสร้าง 2-3 จะคล้ายกับการค้นหารายการในโครงสร้างการค้นหาแบบไบนารี (binary search tree) เนื่องจากมีการสั่งองค์ประกอบข้อมูลในแต่ละโหนดจะมีการค้นหาฟังก์ชันการค้นหาไปยัง subtree ที่ถูกต้องและในที่สุดจะเป็นโหนดที่ถูกต้องซึ่งประกอบด้วยรายการดังกล่าว
การลบ.
การประมวลผลการลบอาจแตกต่างกันระหว่าง 2-3 tree และ BB tree ในกรณีต้นไม้ 2-3 tree จะเป็นดังนี้
ในกรณีของ BB tree ให้ลบค่าลบก่อนเพื่อตัดสินว่าสภาพของต้นไม้ 2-3 tree มีความพึงพอใจหรือไม่ หากค่าการลบเป็นใบที่มีสององค์ประกอบให้ลบค่านั้นออก ในกรณีอื่น ๆ จะมีการดำเนินการโดยการคำนวณค่ามัธยฐานกับ parent หลังจากลบและทำซ้ำการผสมผสานกับพี่น้องของผู้ปกครองหากเด็กอายุสั้น
การแทรก.
แทรกทำงานโดยการค้นหาตำแหน่งที่เหมาะสมของคีย์และเพิ่มที่นั่น ถ้าโหนดกลายเป็น 4 โหนดโหนดจะถูกแบ่งออกเป็น 2 โหนดและคีย์กลางจะถูกย้ายไปยังพาเรนต์ แผนภาพแสดงให้เห็นถึงกระบวนการ
การจัดลำดับบิต

Bit Manipulation  หรือ การจัดลำดับบิต การจัดการบิตคือการกระทำของอัลกอริทึมการจัดการบิตหรือข้อมูลชิ้นอื่น ๆ ที่สั้นกว่าคำ งานการเขียนโปรแกรมคอมพิวเตอร์ที่ต้องมีการจัดการบิตรวมถึงการควบคุมอุปกรณ์ระดับต่ำการตรวจจับข้อผิดพลาดและอัลกอริทึมการแก้ไขการบีบอัดข้อมูลอัลกอริทึมการเข้ารหัสและการเพิ่มประสิทธิภาพ สำหรับงานอื่น ๆ ส่วนใหญ่ภาษาโปรแกรมสมัยใหม่จะอนุญาตให้โปรแกรมเมอร์ทำงานโดยตรงกับ abstractions แทนที่จะเป็นบิตที่แทน abstractions เหล่านั้น รหัสแหล่งที่จะจัดการบิตจะใช้การดำเนินการบิต: AND, OR, XOR, NOT และบิต shift การดำเนินการกับบิตถูกใช้ในการบีบอัดข้อมูล (ข้อมูลถูกบีบอัดโดยการแปลงจากการแทนหนึ่งไปยังอีกเพื่อลดพื้นที่), การเข้ารหัส (อัลกอริทึมการเข้ารหัสข้อมูลเพื่อความปลอดภัย) ในการเข้ารหัสถอดรหัสหรือบีบอัดไฟล์เราต้องแยกข้อมูลในระดับบิต การทำงานของ Bitwise ทำได้เร็วขึ้นและใกล้เคียงกับระบบและบางครั้งการเพิ่มประสิทธิภาพของโปรแกรมให้อยู่ในระดับดี
Bit Manipulation  ประโยชน์.
  การดำเนินการกับบิตถูกใช้ในการบีบอัดข้อมูล (ข้อมูลถูกบีบอัดโดยการแปลงจากการแทนหนึ่งไปยังอีกเพื่อลดพื้นที่), การเข้ารหัส (อัลกอริทึมการเข้ารหัสข้อมูลเพื่อความปลอดภัย) ในการเข้ารหัสถอดรหัสหรือบีบอัดไฟล์เราต้องแยกข้อมูลในระดับบิต การทำงานของ Bitwise ทำได้เร็วขึ้นและใกล้เคียงกับระบบและบางครั้งการเพิ่มประสิทธิภาพของโปรแกรมให้อยู่ในระดับดี
โดยที่ 1 ไบต์ ประกอบด้วย 8 บิตและจำนวนเต็ม หรืออักขระใด ๆ สามารถโดยใช้บิตในคอมพิวเตอร์ เรียกว่า ฟอร์มไบนารี
def set_bit(x,position):
 mask = 1 « position # mask is number 1 move to index for position
 return x | mask
 # x 00000110 (6)
 # position 00000101 (5) move number 1 to index 5
 # mask 00100000 (32) 
 # (x) 00000110 (6)
 # (mask) | 00100000 (32)
 # ans 00100110 (38)
def clear_bit(x,position):
 mask = 1 « position
 return x & ~mask
 # x 00000110 (6)
 # position 00000010 (2)
 # mask 00000100 (4)
 # ~mask 11111011 
 # 00000110 x
 # & 11111011 ~mask
 # ans 00000010
def flip_bit(x,position):
 mask = 1 « position
 return x ^ mask
 # x 01100110 
 # position 00000010
 # mask 00000100 
 # 01100110 x
 # ^ 00000100 mask
 #ans 01100010 
def is_bit_set(x,position):
 shifted = x » position
 return shifted & 1
 # x 01100110
 # position 00000101
 # shifted 00000011
 # 00000011 shifted
 # & 00000001 1
 #ans 00000001
def modify_bit(x,position,state):
 mask = 1 « position
 return (x & ~mask) | (-state & mask)
 # x 00000110
 # position 00000010
 # state 00000000
 # mask 00000100
 # ~mask 11111011
 # -state 00000000
 # x &~ mask 00000010
 # -state&mask 00000000
 # 00000010 x & ~mask
 # | 00000000 -state & mask
 # ans 00000010
def isPowerOfTwo(n):
 if n == 0:
 return False
 else:
 while(n%2 == 0):
 n /= 2
 return n == 1
b = isPowerOfTwo(5)
print(b)
<ref group="https://www.hackerearth.com/practice/basic-programming/bit-manipulation/basics-of-bit-manipulation/tutorial/">Basic of Bit Manipulation</ref><ref group="https://www.youtube.com/watch?v=7jkIUgLC29I">Bit manipulation</ref>
การคูณลูกโซ่ของเมทริกซ์

การคูณลูกโซ่ของเมทริกซ์  ใช้สำหรับการแก้ปัญหาการคูณ matrix ซึ่งการคูณปกติอาจจะมีจำนวนครั้งมากเกินไปหรือมีประสิทธิภาพที่ไม่ดีพอซึ่งการใช้ algorithm นี้เป็นการคูณ matrix อย่างต่อเนื่องเพื่อหารูปแบบการคูณที่ดีที่สุดโดยใช้คุณสมบัติการเปลี่ยนหมวดหมู่การคูณของ matrix
ตัวอย่าง
matrix X มีขนาด 10 x 3
matrix Y มีขนาด 3 x 5
matrix Z มีขนาด 5 x 6 จำนวนครั้งของการคูณแบบ (X * Y) * Z คือ
(10*3*5 + 10*5*6) = 450 ครั้ง
ส่วนจำนวนครั้งของการคูณแบบ X * (Y * Z) คือ (3*5*6 + 10*3*6) = 270 ครั้ง จะเห็นได้ว่าการเปลี่ยนหมวดหมู่การคูณช่วยเพิ่มประสิทธิภาพหรือลดจำนวนครั้งการคูณลงได้ เราจึงต้องหารูปแบบของหมวดหมู่ที่ดีที่สุดโดยใช้ Matrix-Chain-Multiplication ทำการคูณ 
  ถ้าเราต้องการคูณแมทริกซ์จำนวน n ตัว A1A2…An ต้องการหาลำดับการคูณแมทริกซ์ ที่ใช้จำนวนครั้งของการคูณน้อยที่สุด
เช่น n = 3 ต้องการคูณ A1A2A3 เมื่อ A1, A2, A3 มีขนาด10x100, 100x5,  และ 5x50
ตามลำดับ
  (A1A2)A3) ต้องใช้จำนวนครั้งของการคูณ = 10*100*5 เพื่อคำนวณ (A1A2)+ 10*5*50 เพื่อคำนวณ ((A1A2)A3)=7,500 ครั้ง
+ 10*100*50 เพื่อคำนวณ (A1(A2A3)) = 75,000 ครั้ง
จะเห็นได้ว่า ((A1A2)A3) ใช้จำนวนครั้งของการคูณน้อยกว่า (A1(A2A3))ถึงสิบเท่า
import sys
def MatrixChainOrder(p, n):
 # For simplicity of the program, one extra row and one
 # extra column are allocated in m[][]. 0th row and 0th
 # column of m[][] are not used
 m = [[0 for x in range(n)] for x in range(n)] # O(n^2)
 # m[i,j] = Minimum number of scalar multiplications needed
 # to compute the matrix A[i]A[i+1]...A[j] = A[i..j] where
 # dimension of A[i] is p[i-1] x p[i]
 # cost is zero when multiplying one matrix.
 for i in range(1, n): #O(n) + O(n^2)
 m[i][i] = 0
 # L is chain length.
 for L in range(2, n): 
 for i in range(1, n-L+1):# O(n^2)
 j = i+L-1
 m[i][j] = float('inf') #จำนวนเต็มบวกที่ใหญ่ที่สุดที่รองรับโดยจำนวนเต็มปกติของ Python นี่คืออย่างน้อย 2 ** 31-1 จำนวนเต็มลบที่ใหญ่ที่สุดคือ -maxint-1 - ผลลัพธ์ที่ไม่สมมาตรจากการใช้เลขคณิตไบนารีเสริมของ 2
 for k in range(i, j):# O(n^2)* O(n) = O(n^3)
 # q = cost/scalar multiplications
 q = m[i][k] + m[k+1][j] + p[i-1]*p[k]*p[j]
 if q < m[i][j]:
 m[i][j] = q
 return m[1][n-1]
arr = [1, 2, 3 ,4]
size = len(arr)
print("Minimum number of multiplications is " +
 str(MatrixChainOrder(arr, size)))
ก็กูทําไม่เป็น

ก็กูทำไม่เป็น เป็นรายการโทรทัศน์ประเภทเรียลลิตี้ ผลิตโดยจีเอ็มเอ็มทีวีและไลน์ทีวี ประเทศไทย ออกอากาศทุกวันที่ 10 และ 20 ของทุกเดือน เวลา 18.00 น. ทางไลน์ทีวีเท่านั้น เริ่มออกอากาศตอนแรกเมื่อวันที่ 10 กุมภาพันธ์ พ.ศ. 2561
รายการก็กูทำไม่เป็นจะมีเนื้อหาเกี่ยวกับเรื่องต่าง ๆ ที่พิธีกร ป๋อมแป๋ม (นิติ ชัยชิตาทร) ทำไม่เป็น ซึ่งจะต้องฝึกฝนและทำเรื่องนั้นให้เป็นให้ได้ โดยแต่ละเรื่องที่ทำไม่เป็นจะแบ่งเป็น "ซีรีส์" (จำนวน 2-4 ตอน) ในแต่ละตอนของซีรีส์จะมีด่านภารกิจให้เรียนรู้หรือให้ทำ โดยผลตัดสินจะขึ้นอยู่กับว่าพิธีกรทำได้สำเร็จหรือไม่ และอาจมีผู้เชี่ยวชาญเฉพาะด้านเป็นคนตัดสินด้วย
รายชื่อพิธีกร.
พิธีกรร่วม.
ส่วนใหญ่เป็นพนักงานในจีเอ็มเอ็มทีวี
ผลซีรีส์.
ผลตัดสิน #เปลี่ยนทาง หมายถึง ผ่าน #เปลี่ยนทาง หมายถึง ไม่ผ่าน